ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020-21 கரீப் பருவத்திற்கான சந்தைப்படுத்துதல்
2020 21 கரீப் பருவத்திற்கான நெல் கொள்முதல் பஞ்சாப், ஹரியானா, உத்தரப் பிரதேசம், தமிழ்நாடு, சண்டிகர், கேரளா மற்றும் ஜம்மு காஷ்மீரில் சுமுகமாக நடைபெற்று வருகிறது.
அக்டோபர் 14ஆம் தேதி வரை 11785.68 கோடி ரூபாய் குறைந்தபட்ச ஆதரவு விலையில் 62.42 லட்சம் மெட்ரிக் டன் நெல், 5.33 லட்சம் விவசாயிகளிடமிருந்து கொள்முதல் செய்யப்பட்டுள்ளது.
மேலும் அக்டோபர் 14ஆம் தேதி வரை அரசு தன் முதன்மை முகமைகளின் மூலம் 4.94 கோடி ரூபாய் குறைந்தபட்ச ஆதரவு விலையில், 686.74 மெட்ரிக் டன் அவரை விதையும் உளுந்தும் தமிழ்நாடு, மகாராஷ்டிரா மற்றும் ஹரியானாவைச் சேர்ந்த 639 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில் 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
கடந்த அக்டோபர் 1ஆம் தேதி தொடங்கிய பருத்தி விதைகளுக்கான கொள்முதல், அக்டோபர் 14ஆம் தேதி வரை 25399.18 லட்சம் ரூபாய் குறைந்தபட்ச ஆதரவு விலையில் 89592 பேல்களை, இந்திய பருத்தி நிறுவனம் 18618 விவசாயிகளிடமிருந்து கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664809
பிரதமர் அலுவலகம்
புதுதில்லியில் கடமைப்பாதையின் துவக்க விழாவில் பிரதமரின் உரை
இந்த வரலாற்றுச் சிறப்புமிக்க நிகழ்வில் எனது அமைச்சரவை நண்பர்களான திரு ஹர்தீப் சிங் புரி, திரு ஜி. கிஷன் ரெட்டி, திரு அர்ஜுன் ராம் மேகவால், திருமதி மீனாட்சி லேகி மற்றும் திரு கௌசல் கிஷோர் ஆகியோர் இந்த மேடையில் உள்ளனர்.
நண்பர்களே,
விடுதலையின் அமிர்த பெருவிழாவில் புதிய உத்வேகத்தையும், ஆற்றலையும் நாடு இன்று பெற்றுள்ளது. கடந்த காலத்தை விட்டு விலகி, எதிர்காலத்திற்கான கண்ணோட்டத்தை பல நிறங்களில் இன்று நாம் நிறைத்துள்ளோம். இன்று இந்த புதிய ஒளியை எல்லா இடங்களிலிருந்தும் காண முடிகிறது, இதுதான் புதிய இந்தியாவின் நம்பிக்கையின் ஒளி. அடிமைத்தனத்தின் சின்னமான ராஜபாதை இன்று முதல் வரலாறாகியுள்ளது. ‘கடமைப் பாதை’ என்ற வடிவத்தில் இன்று ஓர் புதிய வரலாறு உருவாகியுள்ளது. விடுதலையின் அமிர்த காலத்தில் அடிமைத்தனத்தின் மற்றொரு அடையாளத்தில் இருந்து விடுதலை கிடைத்திருப்பதற்காக நாட்டு மக்களுக்கு வாழ்த்து தெரிவித்துக் கொள்கிறேன்.
நண்பர்களே,
நம் தேசத் தலைவர் நேதாஜி சுபாஷ் சந்திர போஸின் பிரம்மாண்டமான உருவச்சிலை இந்தியா கேட் அருகே இன்று நிறுவப்பட்டுள்ளது. அடிமைப்பட்டிருந்த காலத்தில் ஆங்கிலேய ஆட்சியின் பிரதிநிதி ஒருவரின் சிலை இங்கு இருந்தது. இன்று அதே இடத்தில் நேதாஜியின் சிலையை அமைத்து நவீன மற்றும் வலுவான இந்தியா உருவாக்கப்பட்டுள்ளது. சுபாஷ் சந்திர போசை ஒட்டுமொத்த உலக நாடுகளும் தலைவராக கருதின. துணிச்சல், சுயமரியாதை, புதிய சிந்தனைகள் மற்றும் தொலைநோக்கு பார்வைகளோடு தலைமைப் பண்பையும் அவர் கொண்டிருந்தார். இந்தியாவின் பாரம்பரியத்தால் பெருமை கொண்டிருந்த நேதாஜி சுபாஷ், வெகுவிரைவில் இந்தியாவை நவீனமயமாக்க விரும்பினார். சுதந்திரத்திற்கு பிறகு அவரது பாதையை நாடு பின்பற்றி இருந்தால் புதிய உச்சங்களை அடைந்திருக்கும். ஆனால் துரதிஷ்டவசமாக விடுதலைக்குப் பிறகு இந்த தலைசிறந்த தலைவர் பலரால் மறக்கப்பட்டார்.
நண்பர்களே,
மகாகவி பாரதியார் தமிழ் மொழியில் இந்தியாவின் சிறப்புகள் பற்றி அழகான கவிதையில் குறிப்பிட்டார். ‘பாருக்குள்ளே நல்ல நாடு, எங்கள் பாரத நாடு' என்பது இந்த கவிதையாகும். இந்த கவிதை ஒவ்வொரு இந்தியருக்கும் பெருமிதம் அளிக்கிறது. அறிவு, ஆன்மீகம், மரியாதை, உணவு தானம் இசை உள்ளிட்டவற்றில் நம் நாடு தான் தலைசிறந்தது என்பது இந்த கவிதையின் பொருள். இந்தக் கவிதையில் பாரதியார் வர்ணித்திருந்தவாறு இந்தியாவை நாம் கட்டமைக்க வேண்டும்.
உங்கள் அனைவருக்கும் மீண்டும் எனது நன்றியைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
(
நாடாளுமன்ற விவகாரத்துறை அமைச்சகம்
நாடாளுமன்றத்தின் மழைக்காலக் கூட்டத் தொடருக்கு முன்பாக முன்னாள் பிரதமர் டாக்டர் மன்மோகன்சிங்கை திரு. விஜய் கோயல் சந்தித்தார்
வரவிருக்கும் மழைக்காலக் கூட்டத் தொடரின்போது, நாடாளுமன்றத்தை சுமுகமாக நடத்துவதற்கு அனைத்து அரசியல் கட்சிகளின் ஒத்துழைப்பைக் கோரும் அரசு முயற்சியின் ஒரு பகுதியாக, முன்னாள் பிரதமர் டாக்டர் மன்மோகன் சிங்கை நாடாளுமன்ற விவகாரங்கள், புள்ளியியல் மற்றும் திட்ட அமலாக்கத்துறை இணையமைச்சர் திரு. விஜய் கோயல் இன்று  சந்தித்தார்.
எந்தப் பிரச்சினையையும் நாடாளுமன்ற அவையில் விவாதிக்க அரசு தயாராக உள்ளது என்று தெரிவித்த திரு. விஜய் கோயல், நாடாளுமன்றத்தை சுமுகமாக நடத்துவதற்கு அனைத்து அரசியல் கட்சிகளும் ஒத்துழைப்பு அளிக்க வேண்டும் என்று வலியுறுத்தினார். இந்த முயற்சியின் ஒரு பகுதியாக வரும் நாட்களில் எதிர்க்கட்சிகளின் தலைவர்களை அமைச்சர் சந்திக்கவுள்ளார்.
டாக்டர் சிங்-உடனான சந்திப்பின்போது, மக்களவையில் 68 மசோதாக்களும், மாநிலங்களவையில் 40 மசோதாக்களும் நிலுவையில் இருப்பதாக திரு. கோயல் குறிப்பிட்டார். ஜுலை 18 முதல் ஆகஸ்ட் 10-வரை 18 நாட்கள் நடைபெறவுள்ள மழைக்கால கூட்டத் தொடரில், நாட்டின் நலன் கருதி, இந்த முக்கியமான மசோதாக்கள் நிறைவேற அனைத்து அரசியல் கட்சிகளும் ஒத்துழைப்பு அளிப்பது அவசியம் என்றும் அவர் கூறினார்.
நாடாளுமன்றத்தை நடத்துவதற்கு, பல்வேறு எதிர்க்கட்சித் தலைவர்கள் மற்றும் உறுப்பினர்களை சந்திக்கும் அரசின் முயற்சியை வரவேற்ற டாக்டர் சிங், இரு அவைகளும் சுமுகமாக நடைபெறுவதற்கு ஆளும் கட்சிகள், எதிர்க்கட்சிகள் என இருதரப்பிற்கும் பொறுப்புள்ளது என்றார்.
----
(Visitor Counter : 131
உள்துறை அமைச்சகம்
சமாஜ்வாதி கட்சியின் மூத்த தலைவர் திரு.முலாயம் சிங் யாதவின் மறைவுக்கு மத்திய உள்துறை மற்றும் கூட்டுறவுத்துறை அமைச்சர் திரு.அமித்ஷா இரங்கல் தெரிவித்துள்ளார்
சமாஜ்வாதி கட்சியின் மூத்த தலைவர் திரு.முலாயம் சிங் யாதவின் மறைவுக்கு மத்திய உள்துறை மற்றும் கூட்டுறவுத்துறை அமைச்சர் அமித்ஷா இரங்கல் தெரிவித்துள்ளார். குருகிராமில் உள்ள மேதந்தா மருத்துவமனையில் வைக்கப்பட்டுள்ள முலாயம் சிங் யாதவின் உடலுக்கு இறுதி மரியாதை செலுத்திய அமித்ஷா, முலாயம் சிங் யாதவின் மகன் அகிலேஷ் யாதவ் மற்றும் அவரது குடும்பத்தாருக்கு ஆறுதல் தெரிவித்தார்.
முலாயம் சிங் யாதவின் மறைவால் உத்தரப்பிரதேசம் மற்றும் தேசிய அரசியலில் மிகப் பெரிய வெற்றிடம் ஏற்பட்டுள்ளதாக உள்துறை மற்றும் கூட்டுறவுத்துறை அமைச்சர் அமித்ஷா தனது ட்விட்டரில் தெரிவித்துள்ளார்.
திரு.முலாயம் சிங் யாதவ், தனித்துவமான திறமையுடன் பல ஆண்டுகளாக தீவிர அரசியலில் பணியாற்றினார். அவசரநிலை பிரகடன காலத்தில் ஜனநாயகத்தை மீட்டெடுக்க வேண்டும் என்று குரல் கொடுத்தவர். அவர் கீழ்த்தட்டு மக்களின் தலைவராக என்றும் நினைவு கூரப்படுவார். அவரது மறைவு இந்திய அரசியலில் ஒரு நூற்றாண்டின் முடிவை குறிக்கிறது.
துயரமான இந்த தருணத்தில், அவரது குடும்பத்தாருக்கும், ஆதரவாளர்களுக்கும் எனது ஆழ்ந்த இரங்கலை தெரிவித்து கொள்கிறேன். அவரது ஆன்மா இறைவன் காலடியில் சாந்தியடையட்டும். ஓம் சாந்தி.. ஓம் சாந்தி..
பிரதமர் அலுவலகம்
ஜூலையில் 6 பில்லியன் யுபிஐ பரிவர்த்தனைகளுக்காக பிரதமர் பாராட்டு தெரிவித்துள்ளார்
2016-க்கு பின் முன்னெப்போதும் இல்லாத உயர் அளவாக ஜூலையில் மிகச்சிறந்த சாதனையாக 6 பில்லியன் யுபிஐ பரிவர்த்தனைகள் நடந்திருப்பதற்குப் பிரதமர் திரு நரேந்திர மோடி பாராட்டு தெரிவித்துள்ளார் .
மத்திய நிதியமைச்சர் நிர்மலா சீதாராமனின் ட்விட்டருக்கு பதிலளித்து பிரதமர் கூறியிருப்பதாவது;
“இது மிகப்பெரிய சாதனையாகும். புதிய தொழில்நுட்பங்களை ஏற்றுகொள்வதிலும், பொருளாதாரத்தை சீராக்குவதிலும் இந்திய மக்களின் கூட்டான முடிவை இது காட்டுகிறது. டிஜிட்டல் பணப்பரிவர்த்தனைகள் குறிப்பாக கொவிட்-19 பெருந்தொற்று காலத்தில் உதவியாக இருந்தது.”
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நல உணவு திட்டத்தின் கீழ் 100% இலவச உணவு தானியங்களை 31 மாநிலங்கள் / யூனியன் பிரதேசங்கள் எடுத்து சென்றன
தற்போதைய கொவிட் பெருந்தொற்று காலகட்டத்தில் பயனாளிகளுக்கு உணவு தானியங்கள் வழங்கும் பிரதமரின் ஏழைகள் நல உணவு திட்டம் மிகப் பெரிய நிவாரணத்தை அளித்து வருகிறது.
2021 மே 24 வரை, அனைத்து 36 மாநிலங்கள் / யூனியன் பிரதேசங்களுக்கு 48 லட்சம் மெட்ரிக் டன் இலவச உணவு தானியங்களை இந்திய உணவு கழகம் விநியோகித்துள்ளது. ஆந்திரப் பிரதேசம், அருணாச்சலப் பிரதேசம், லட்சத்தீவு, புதுச்சேரி மற்றும் தெலங்கானா ஆகிய 5 மாநிலங்கள் / யூனியன் பிரதேசங்கள் மே-ஜூன் 2021-க்கான மொத்த ஒதுக்கீட்டையும் எடுத்து சென்று விட்டன.
அந்தமான் & நிகோபார் தீவுகள், அசாம், சண்டிகர், சத்தீஸ்கர், டாமன் டையு தாத்ரா & நாகர் ஹவேலி, கோவா, குஜராத், ஹரியான, இமாச்சலப் பிரதேசம், ஜம்மு & காஷ்மிர், ஜார்கண்ட், கர்நாடகா, கேரளா, லடாக், மத்தியப் பிரதேசம், மணிப்பூர், மேகாலயா, மிசோராம், நாகாலாந்து, பஞ்சாப், சிக்கிம், தமிழ்நாடு, திரிபுரா, உத்தரப் பிரதேசம், உத்தரகாண்ட், மேற்கு வங்கம் உள்ளிட்ட 26 மாநிலங்கள் / யூனியன் பிரதேசங்கள் 2021 மே மாதத்திற்கான மொத்த ஒதுக்கீட்டையும் எடுத்து சென்று விட்டன.
உணவு தானியங்கள் நாடு முழுவதும் தொய்வின்றி சென்று சேருவதற்காக, சரக்கு போக்குவரத்தை இந்திய உணவு கழகம் முன்கூட்டியே திட்டமிட்டு செயல்படுத்தி வருகிறது. கொவிட் பெருந்தொற்று காலத்தில், 2020 மார்ச் 25-ம் தேதியில் இருந்து, மொத்தம் 1062 லட்சம் மெட்ரி டன் உணவு தானியங்களை அரசின் பல்வேறு திட்ட்ங்களின் கீழ் இந்திய உணவு கழகம் விநியோகித்து வருகிறது.
-----
(Visitor Counter : 155
பிரதமர் அலுவலகம்
திரு.ஜக்மோகன் மறைவுக்கு பிரதமர் இரங்கல்
பிரதமர் திரு.நரேந்திர மோடி, திரு.ஜக்மோகன் மறைவுக்கு இரங்கல் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், “ஜக்மோகன் அவர்களின் மறைவு நமது நாட்டுக்கு பேரிழப்பாகும். அவர் மிகச் சிறந்த நிர்வாகியும், பேரறிஞருமாவார். அவர் இந்தியாவின் முன்னேற்றத்திற்காக எப்பொழுதும் பாடுபட்டு வந்தார். அவர் நிர்வாகத்தில் இருந்தபோது புதுமையான கொள்கை முடிவுகளை மேற்கொண்டார். அவரது குடும்பத்தினருக்கும், நண்பர்களுக்கும் இரங்கல்கள். ஓம் சாந்தி” என்று கூறியுள்ளார்.
இந்திய போட்டிகள் ஆணையம்
பிரதமரின் நகர்ப்புற வீட்டு வசதி திட்டத்தின் கீழ், 56, 368 புதிய வீடுகளுக்கு அனுமதி
ஏபிஐ ஹோல்டிங்க்ஸ் என்ற நிறுவனத்தின் சுமார் 2 சதவீத பங்குகளை சிடிபிகியூ பிரைவேட் ஈக்விட்டி ஏசியா நிறுவனம் வாங்க இந்திய போட்டியியல் ஆணையகம்  இன்று ஒப்புதல் அளித்துள்ளது.
இந்திய போட்டியியல் சட்டம், 2002, 31-வது பிரிவின் கீழ், இந்த ஒப்புதல் வழங்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700108
உள்நாட்டு விமானப் போக்குவரத்து அமைச்சகம்
அத்தியாவசிய மருத்துவ பொருட்களை அனுப்புவதில் அயராது பணியாற்றுகிறது ஜெய்ப்பூர் சர்வதேச விமான நிலையம்
கொவிட் தடுப்பூசிகள், மருத்துவ சாதனங்கள் மற்றும் அத்தியாவசியப் பொருட்கள் ஆகியவற்றை அவை செல்லும் இடங்களுக்கு சரியான நேரத்தில் அனுப்புவதில் ஜெய்ப்பூர் சர்வதேச விமான நிலையம் அயராது பணியாற்றுகிறது.
கடந்த மே 1ம் தேதி முதல் ஜூன் 9ம் தேதி வரை, 683 பெட்டிகள்  கொவிட் தடுப்பூசி, 527 பெட்டிகள்  ஆக்ஸிஜன் செறிவூட்டிகள், 42 பெட்டிகள்  ஆக்ஸிமீட்டர், 30 பெட்டிகள்  கொவிட் பரிசோதனைக் கருவிகள், 8 பெட்டிகள் தடுப்பூசி உபகரணங்கள், 85 பெட்டிகள்  கருப்பு பூஞ்சை மருந்துகள் ஆகியவை பல விமானங்கள் மூலம் அனுப்பப்பட்டுள்ளன.
ஆக்ஸிஜன் நெருக்கடியை சமாளிக்க 9 காலி ஆக்ஸிஜன் டேங்கர்கள், ஜெய்ப்பூரிலிருந்து ஜாம்நகருக்கு இந்திய விமானப்படையின் சி17 ரக விமானம் மூலம் கடந்த ஏப்ரல் 26ம் தேதி முதல் மே 16ம் தேதி வரை அனுப்பப்பட்டுள்ளன.
மேலும் கொவிட் தடுப்பு வழிகாட்டுதல்கள் மற்றும் நெறிமுறைகளை ஜெய்ப்பூர் விமான நிலையம் முழுமையாக பின்பற்றி, பயணிகளின் பாதுகாப்பை உறுதி செய்துள்ளது.
பிரதமர் அலுவலகம்
முதல் ‘க்வாட்’ தலைவர்களின் உச்சி மாநாடு
இந்தியா, ஆஸ்திரேலியா, ஜப்பான், அமெரிக்க ஆகிய நான்கு நாடுகளின் தலைவர்கள் பங்கேற்கும் ‘க்வாட்’ எனப்படும் நாற்கர கூட்டமைப்பின் மெய்நிகர் உச்சி மாநாடு 2021 மார்ச் 12-ம் தேதி நடக்கிறது. இதில் ஆஸ்திரேலிய பிரதமர் ஸ்காட் மாரிசன், ஜப்பான் பிரதமர் யோஷிஹைட் சுகா, அமெரிக்க அதிபர் ஜோ பைடன் ஆகியோருடன் பிரதமர் திரு நரேந்திர மோடி பங்கேற்கவுள்ளார்.
பிராந்திய மற்றும் உலகளாவிய விஷயங்கள், ஒருங்கிணைந்த இந்திய-பசிபிக் பகுதியில் தடையற்ற போக்குவரத்து ஆகியவற்றில் ஒத்துழைப்புடன் செயல்படுவது குறித்து இந்த கூட்டத்தில் தலைவர்கள் ஆலோசிக்கின்றனர். விநியோக சங்கிலியில் நெகிழ்வு, தற்போது உருவாகியுள்ள முக்கியமான தொழில்நுட்பங்கள், கடல் சார் பாதுகாப்பு மற்றும் பருவநிலை விஷயங்களில் நிலவும் சவால்கள் குறித்து கருத்துகளை பரிமாறிக் கொள்ளும் வாய்ப்பை இந்த உச்சிமாநாடு வழங்கும்.
கொவிட் -19 தொற்றை எதிர்த்து போராட மேற்கொள்ளப்படும் முயற்சிகள், இந்தோ-பசிபிக் பகுதியில் பாதுகாப்பான, மலிவு விலை தடுப்பூசிகளை சமஅளவில் கிடைப்பதை உறுதி செய்வதில் ஒத்துழைப்புடன் செயல்படுவதற்கான வாய்ப்புகள் குறித்தும் 4 நாடுகளின் தலைவர்கள் ஆலோசிப்பர்.
சுகாதாரம் மற்றும் குடும்ப நலத்துறை அமைச்சகம்
கோவின் இணையளத்தில் ஒரே போன் எண்ணில் 6 பேர் பதிவு செய்ய முடியும்: தவறான பதிவையும் சரிசெய்து கொள்ளலாம்
கோவின் இணையளம் தொடர்ந்து மேம்படுத்தப்பட்டு வருகிறது. இதன் தொடர்ச்சியாக, கீழ்கண்ட அம்சங்கள் கோவின் இணையளத்தில் சேர்க்கப்பட்டுள்ளன.
a) கோவின் இணையளத்தில் ஒரே போன் எண்ணில் 4 பேர் பதிவு செய்யலாம் என்ற முறை அமலில் இருந்தது. தற்போது இதில் மாற்றம் செய்யப்பட்டுள்ளதால், ஒரு போன் எண்ணில் 6 பேர் பதிவு செய்ய முடியும்.
b) தடுப்பூசி நிலவரத்தை ரத்து செய்தல் - கோவின் இணையளத்தில் புதிய அம்சம் சேர்க்கப்பட்டுள்ளது. இதன் மூலம் ஒருவரின் தடுப்பூசி நிலவரம் தவறாக பதிவு செய்யப்பட்டிருந்தால், அதை ரத்து செய்ய முடியும். இரண்டு தவனை தடுப்பூசி நிலையிலிருந்து, ஒரு தவணையாகவும், அல்லது தடுப்பூசி செலுப்படவில்லை என மாற்றிக் கொள்ள முடியும்.
தவறான பதிவின் காரணமாக ஒரு சிலருக்கு தடுப்பூசி சான்றிதழ்களும் உருவாக்கப்பட்டிருந்தாலும், தடுப்பூசி நிலவரத்தை பயனாளியால் சரிசெய்து கொள்ள முடியும். இந்த மாற்றத்துக்கு ஆன்லைன் மூலம் வேண்டுகோளை சமர்ப்பிக்க வேண்டும். 3 முதல் 7 நாட்களில், மாற்றங்கள் செய்யப்படும். அதன்பின் இந்த பயனாளிகள் தங்களின் தடுப்பூசிகளை அருகில் மையங்களில் செலுத்திக் கொள்ள முடியும்.
பிரதமர் அலுவலகம்
ஜப்பான் பிரதமர் அபே-வுடன் பிரதமர் திரு.நரேந்திர மோடி சந்திப்பு
ஜெர்மனியில் ஹம்பர்க் நகரில் நடைபெற்று வரும் ஜி20 மாநாட்டின் இடையே, ஜப்பான் பிரதமர் ஷின்சோ அபே-வுடன் பிரதமர் திரு.நரேந்திர மோடி இருதரப்பு பேச்சுவார்த்தை நடத்தினார்.
முக்கிய திட்டங்கள் உள்ளிட்ட இருதரப்பு நல்லுறவில் ஏற்பட்டுள்ள முன்னேற்றங்கள் குறித்து இரு தலைவர்களும் விரிவாக ஆய்வு செய்தனர். கடந்த 2016-ம் ஆண்டு நவம்பரில், பிரதமர் நரேந்திர மோடி ஜப்பானுக்குப் பயணம் மேற்கொண்டபோது, இரு தலைவர்களும் சந்தித்துக் கொண்டதற்குப் பிறகு ஏற்பட்ட முன்னேற்றங்கள் குறித்து அவர்கள் ஆய்வு நடத்தினர். கடந்த ஆண்டு நவம்பருக்குப் பிறகு, இருதரப்பு நல்லுறவில் ஏற்பட்டுள்ள முன்னேற்றங்கள் திருப்தி அளிக்கும் வகையில் இருப்பதாக பிரதமர் திரு.நரேந்திர மோடி மகிழ்ச்சி தெரிவித்தார்.
அடுத்த வருடாந்திர மாநாட்டில் பங்கேற்பதற்காக பிரதமர் அபே, இந்தியாவுக்கு வர உள்ளதை, ஆவலுடன் எதிர்நோக்கியுள்ளதாக பிரதமர் திரு.நரேந்திர மோடி தெரிவித்தார். இது தங்களது ஒத்துழைப்பை மேலும் வலுப்படுத்தும் என்று திரு.நரேந்திர மோடி நம்பிக்கை தெரிவித்தார்.
ரசாயனம் மற்றும் உரங்கள் அமைச்சகம்
மலேரியாவை கட்டுப்படுத்தும் திட்டத்திற்கு, 20.60 மெட்ரி்க் டன் டிடிடி மருந்தை எச்ஐஎல் நிறுவனம் தென்னாப்பிரிக்காவிற்கு அனுப்பியுள்ளது
மத்திய ரசாயனங்கள் மற்றும் உரத்துறை அமைச்சகத்தின் பொதுத் துறை நிறுவனமான எச்ஐஎல்  நிறுவனம், தென்னாப்பிரிக்க அரசின் மலேரியா கட்டுப்பாட்டுத் திட்டத்திற்கு 20.60 மெட்ரிக் டன் டிடிடி மருந்தை அனுப்பியுள்ளது.
எச்ஐஎல் இந்தியா நிறுவனம், உலகளவில் டிடிடி மருந்தின் ஒரே உற்பத்தியாளராக உள்ளது. இந்த நிறுவனம் மத்திய சுகாதார மற்றும் குடும்ப நலத்துறை அமைச்சகத்தின் மலேரியா கட்டுப்பாட்டுத் திட்டத்திற்காக, டிடிடி மருந்தை உற்பத்தி செய்யவும், விநியோகிக்கவும், 1954 ஆம் ஆண்டில் துவக்கப்பட்டது. கடந்த 2019-2020-ல் இந்த நிறுவனம் நமது நாட்டில் உள்ள 20 மாநிலங்களுக்கு இந்த மருந்தை விநியோகித்துள்ளது. மேலும், ஆப்பிரிக்க நாடுகள் உட்பட பல நாடுகளுக்கு ஏற்றுமதியும் செய்து வருகிறது.
தென்னாப்பிரிக்க அரசின் சுகாதாரத் துறை மொசாபிக்கிற்கு அருகில் உள்ள 3 மாகாணங்களில் டிடிடி மருந்தைப் பயன்படுத்தி வருகிறது. இந்தப் பிராந்தியம், மலேரியாவால் அதிகமாகப் பாதிக்கப்பட்டுள்ளது, சில ஆண்டுகளாக இறப்பு விகிதமும் அதிகமாக உள்ளது குறிப்பிடத்தக்கது.
எரிசக்தி அமைச்சகம்
நிலக்கரி அடிப்படையிலான அனல் மின் உற்பத்தித் திறனின் பங்கை 2030-க்குள் 32% ஆகக் குறைக்க அரசு திட்டமிட்டுள்ளது
மத்திய மின்சார ஆணையத்தின் கணிப்புகளின்படி, 2030 ஆம் ஆண்டில் நிலக்கரி அடிப்படையிலான அனல் மின் உற்பத்தி திறனின் பங்கு எரிசக்தி ஆற்றல் கலவையில் சுமார் 32% ஆக இருக்கும்: இதன் தற்போதைய பங்கு 52% ஆகும்.
சில்லறை நுகர்வோர் கட்டணங்கள், மின்சாரச் செலவு உட்பட பல வகையான செலவுகளைக் கருத்தில் கொண்டு அந்தந்த மாநிலக் கட்டுப்பாட்டாளர்களால் தீர்மானிக்கப்படுகின்றன. மின்சாரத் துறையில் புதுப்பிக்கத்தக்க சக்தியின் பெரிய அளவிலான ஒருங்கிணைப்புடன், புதுப்பிக்கத்தக்க மின்சாரத்தின் விலை கணிசமாகக் குறைந்துள்ளது:மேலும் சூரிய மின்சக்திக்கான மிகக் குறைந்த கண்டறியப்பட்ட கட்டணம் யூனிட்டுக்கு ரூ. 1.99 ஆகும். இது பல நிலக்கரி அடிப்படையிலான மின் உற்பத்தி நிலையங்களின் மின் கட்டணத்தை விடக் குறைவாகும். .
புதுப்பிக்கத்தக்க மின்சாரத்தை அனல் மற்றும் ஹைட்ரோ திட்டங்களுடன் இணைக்கும் திட்டத்தையும் அரசாங்கம் வெளியிட்டுள்ளது. இது நுகர்வோரின் ஒட்டுமொத்த மின் செலவையும் குறைக்கும்.
குசும் திட்டத்தின் கீழ் பசுமை ஆற்றல் வழித்தடங்கள் மற்றும் விவசாய தீவனங்கள் / பம்ப் செட்களை சூரிய ஒளி மின்சார மயமாக்குதல் ஆகியவற்றிற்கான மானிய உதவியை அரசாங்கம் விரிவுபடுத்துகிறது.
இந்தத் தகவலை மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே சிங் இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
தகவல் மற்றும் ஒலிபரப்பு அமைச்சகம்
அகில இந்திய வானொலி செய்திகள் தனியார் எஃப் எம் சானல்களில் ஒலிபரப்பு: வரலாற்று முயற்சியை மத்திய அமைச்சர் ரத்தோர் துவக்கிவைத்தார்
அகில இந்திய வானொலி செய்திகளை தனியார் எஃப் எம் சானல்களுடன் பகிரும் வசதியை மத்திய தகவல் மற்றும் ஒலிபரப்பு  இளைஞர் நலன் மற்றும் விளையாட்டுத் துறை இணையமைச்சர் கர்னல்  ராஜ்யவர்தன் ரத்தோர் இன்று புதுதில்லியில் துவக்கிவைத்தார். இந்த சேவை மே 31, 2019 வரை சோதனை முயற்சியாக இலவசமாக வழங்கப்படும் என்பது குறிப்பிடத்தக்கது.
இந்நிகழ்ச்சியில் பேசிய அமைச்சர் ரத்தோர், இந்த முன்முயற்சிக்காக மத்திய தகவல் மற்றும் ஒலிபரப்பு அமைச்சகத்தின் அனைத்து அலுவலர்களையும் பாராட்டினார். மக்களுக்கு விழிப்புணர்வை ஏற்படுத்த வேண்டும் என்று அரசு உறுதியாக உள்ளது. அதனால், இந்த சேவையை இலவசமாக வழங்குகிறோம் என்றார். விழிப்புணர்வான குடிமகனே அதிகாரம் பெற்ற குடிமகனாவான் என்று கூறிய அமைச்சர், மக்களுக்கு தகவல், அதிகாரம் அளிக்கும் வகையில், அனைத்து வானொலி நிலையங்களையும் ஒருங்கிணைக்கும் இந்த ஒட்டுமொத்த முயற்சி எடுக்கப்பட்டுள்ளது என்றார்.
அகில இந்திய வானொலியின் செய்திகளை ஆங்கிலம் அல்லது இந்தியில் பெற விரும்பும் தனியார் எஃப் எம் சானல்கள், அகில இந்திய வானொலி நிலையத்தின் செய்திப்பிரிவில்  என்ற இணையதளத்தில் பதிவு செய்துகொள்ள வேண்டும். அகிலஇந்திய வானொலி நிலையத்தின் செய்திகளை எந்தவித திருத்தமுமின்றி முழுமையாக ஒலிபரப்ப வேண்டும். இடையில் வரும் விளம்பரங்களையும் முழுமையாக ஒலிபரப்ப வேண்டும். தனியார் சானல்கள் தங்கள் செய்தியின் ஆதாரம் ஏஐஆர் என்று குறிப்பிட வேண்டும். செய்திகளை உடனுக்குடனோ அல்லது செய்தி ஒலிபரப்பப்பட்ட 30 நிமிடங்களுக்குள்ளோ தனியார் அலைவரிசைகள் ஒலிபரப்பு செய்ய வேண்டும். http://newsonair.com/Broadcaster-Reg-TnC.aspx. - ல் குறிப்பிடப்பட்டுள்ள விதிமுறைகளை ஏற்றபின்னரே செய்திகளை ஒலிபரப்பலாம்.
இந்நிகழ்ச்சியில் தகவல் ஒலிபரப்பு அமைச்சகத்தின் செயலர் திரு அமித் காரே, பிரசார் பாரதி தலைவர் திரு ஏ சூரியபிரகாஷ், பிரசார் பாரதியின் தலைமை நிர்வாக அலுவலர் திரு. சஷி சேகர் வேம்பட்டி, பத்திரிகை தகவல் அலுவலகத்தின் முதன்மை தலைமை இயக்குனர் திரு. சிதான்ஷூ கர், அகில இந்திய வானொலி செய்திப் பிரிவின் தலைமை இயக்குனர் திருமிகு இரா ஜோஷி ஆகியோர் பங்கேற்றனர்.
ரசாயனம் மற்றும் உரங்கள் அமைச்சகம்
இந்தியாவில் பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலங்களின் செயலாக்கம் பற்றிய தற்போதைய நிலை
இந்தியாவில் உள்ள பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலங்களின் செயலாக்கம் பற்றிய தற்போதைய நிலை பற்றி, மக்களவையில் கேள்வி ஒன்றுக்கு எழுத்து மூலம் பதிலளித்த ரசாயன உரத்துறை இணையமைச்சர்  திரு. ராவ் இந்தர்ஜித் சிங், விரிவான திட்ட அறிக்கையின்படி, இந்த மண்டலங்களின் முழுமையான செயல்பாட்டுக்கு ரூ.7.63 லட்சம் கோடி முதலீடு தேவைப்படும் என்றும், இதன் மூலம் சுமார் 33.96 லட்சம் பேருக்கு  வேலைவாய்ப்பு கிடைக்கும் என்று எதிர்பார்க்கப்படுவதாகவும் தெரிவித்தார்.
பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலங்களுக்கான கொள்கை முடிவுகளின்படி, பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலங்கள் 250 சதுர கிலோ மீட்டர் பரப்புக்கு குறையாத பிரத்யேக சிறப்பு முதலீட்டு மண்டலங்களாக கருதப்படும் என்றும் அமைச்சர் தெரிவித்தார். பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலத்திற்கான அறிவிக்கப்பட்ட பகுதியான கடலூர் மற்றும் நாகப்பட்டினம்  உள்ளிட்ட இடங்கள் பற்றிய விவரம் வருமாறு-
|
|
பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலம்
|
|
மொத்த பரப்பு 
|
|
தாஹேஜ், குஜராத்
|
|
453.00
|
|
விசாகப்பட்டினம்-காக்கிநாடா, ஆந்திர பிரதேசம்
|
|
640.00
|
|
பாரதீப், ஒடிசா
|
|
284.15
|
|
கடலூர் மற்றும் நாகப்பட்டினம், தமிழ்நாடு
|
|
256.83
இந்தப் பகுதியில் இதுவரை மேற்கொள்ளப்பட்ட பணிகள் மற்றும் செயலாக்க நிலைப் பற்றியும் திரு. ராவ் இந்தர்ஜித் சிங் விளக்கமளித்தார். அதன் விவரம் வருமாறு-
தமிழ்நாடு - பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலம்:
தமிழ்நாடு பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலம் அமைப்பதற்காக கடலூர் மற்றும் நாகப்பட்டினம் மாவட்டத்தில் வரையறுக்கப்பட்ட பகுதி தொடர்பான மாவட்ட அளவிலான அறிவிப்புகள் நிறைவடைந்து, 1971 ஆம் ஆண்டு தமிழ்நாடு நகர் மற்றும் ஊர் அமைப்பு சட்டத்தின்படி, தமிழக அரசால் 20.06.2017 அன்று இறுதி அறிவிப்பாணை வெளியிடப்பட்டு விட்டது. தமிழ்நாடு பெட்ரோலியம், ரசாயனம் மற்றும் பெட்ரோ ரசாயன முதலீட்டு மண்டலத்திற்கான மொத்த முதலீடு  ரூ.8,100 கோடி ஆகும். 13,950 பேருக்கு வேலைவாய்ப்பு உருவாக்கப்படும்.
இந்த மண்டலங்களை செயல்படுத்துவதில் மத்திய-மாநில அரசுகளின் பங்களிப்பு பற்றி குறிப்பிட்ட அமைச்சர் திரு. ராவ் இந்தர்ஜித் சிங், பெட்ரோலிய முதலீட்டு மண்டலங்களை ஏற்படுத்த அனுமதி அளிப்பது, வெளிப்புற கட்டமைப்பு இணைப்பு வசதிகளை உறுதிபடுத்துவதுடன், உள்நாட்டு மற்றும் சர்வதேச முதலீடுகளை ஊக்குவிப்பதில் சம்பந்தப்பட்ட மாநில அரசுகளுக்கு ஆதரவாக மத்திய அரசு செயல்படும் என்றும் தெரிவித்தார். இந்த சிறப்பு முதலீட்டு மண்டலங்களை அமைப்பதில் மாநில அரசுகள் முக்கிய பங்கு வகிக்கும். திட்ட அறிக்கை தயாரித்து பெட்ரோலிய சிறப்பு முதலீட்டு மண்டலங்களை ஏற்படுத்துவதற்கான ஒப்புதலை கோருவது, மின் இணைப்பு, தண்ணீர் தேவை, சாலை இணைப்பு, கழிவுநீர் சுத்திகரித்தல் போன்ற பணிகளை மேற்கொள்வதுடன், பெட்ரோலிய முதலீட்டு மண்டலங்களின் வளர்ச்சி மற்றும் மேலாண்மைக்கான, மேலாண்மை வாரியங்களை அமைப்பதும் மாநில அரசுகளின் பணியாகும்.
(Visitor Counter : 299
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 197.30 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 196.86 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.20 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849236
சுகாதாரம் மற்றும் குடும்ப நலத்துறை அமைச்சகம்
சீனாவில் புதிய கரோனோவைரஸ் தொற்று ஏற்பட்டுள்ளது: சீனா செல்லும் பயணிகளுக்கு விடுக்கப்பட்டுள்ள ஆலோசனைக் குறிப்பு
சீனாவில் புதிய வகை கரோனோவைரஸ் நுண்கிருமி தொற்று ஏற்பட்டிருப்பதாக அறிவிக்கப்பட்டுள்ளது. 11.01.2020 நிலவரப்படி 41 பேர் இந்தத் தொற்றால் பாதிக்கப்பட்டுள்ளது உறுதி செய்யப்பட்டுள்ளது. இவர்களில் ஒருவர் உயிரிழந்தார். சீனாவுக்குப் பயணமாக சென்ற தாய்லாந்து நாட்டவர் ஒருவரும். ஜப்பான் நாட்டவர் ஒருவரும் இந்தத் தொற்றினால் பாதிக்கப்பட்டுள்ளது தெரியவந்துள்ளது. இந்தத் தொற்றின் முக்கிய அறிகுறி காய்ச்சல் ஆகும். ஒருசிலருக்கு மூச்சுத்திணறல் ஏற்படலாம்.
இந்தத் தொற்று எவ்வாறு பரவுகிறது என்பது தற்போதைக்கு தெளிவாகத் தெரியவில்லை. எனினும், ஒரு மனிதரிடமிருந்து மற்றொருவருக்கு இது தொற்றுகிறது என்பதற்கு குறிப்பிடத்தக்க ஆதாரம் ஏதுமில்லை.
உலகச் சுகாதார நிறுவனத்தின் அபாய மதிப்பீட்டின்படி இந்தத் தொற்று உலக அளவில் பரவுவதற்கான வாய்ப்பு மிகவும் குறைவு எனத் தெரியவருகிறது. எனினும், மிகுந்த முன்னெச்சரிக்கை நடவடிக்கையாக சீனாவுக்கு பயணம் செல்பவர்கள் கீழ்கண்ட முன்னெச்சரிக்கை நடவடிக்கையை மேற்கொள்ளுமாறு அறிவுறுத்தப்படுகிறது.
சீனாவுக்கு பயணம் செல்பவர்கள் கீழ்கண்ட எளிமையான பொதுச் சுகாதார நடவடிக்கைகள் அனைத்துச் சமயங்களிலும் மேற்கொள்ள வேண்டும்:
- சிறந்த தனிநபர் சுகாதார நடைமுறைகளைக் கடைப்பிடித்தல்
- அடிக்கடி சோப்பு கொண்டு கைகழுவுதல்
- மூச்சுவிடுகையில் மரியாதை நிமித்த நடவடிக்கைகளை பின்பற்றுதல் – இருமும்போதும். தும்மும்போதும் வாயைத் துணியால் மறைத்துக் கொள்ளுதல்
- உடல்நலக் குறைவு, இருமல் மற்றும் சளி போன்ற காய்ச்சல் அடையாளம் உள்ளோருடன், நெருங்கிய தொடர்புகளைத் தவிர்த்தல்
- விலங்குகளுடன் நேரடித் தொடர்பை தவிர்த்தல், சரியாக வேகவைக்காத அல்லது பச்சையான இறைச்சி சாப்பிடுவதைத் தவிர்த்தல்
- பண்ணைகள், கால்நடைச் சந்தைகள், கால்நடை வெட்டும் இடங்கள் ஆகியவற்றுக்கு செல்வதைத் தவிர்த்தல்
- இருமல் அல்லது அது போன்ற சுவாச நோய் அறிகுறிகள் இருந்தால் துணிக்கவசங்களை அணிதல்
சீனாவுக்கு, குறிப்பாக ஊஹான் நகருக்குச் செல்லும் அனைத்துப் பயணிகளும் தங்களது உடல்நலத்தை உன்னிப்பாகக் கண்காணிக்க வேண்டும்
- உடல்நலக்குறைவு மற்றும் காய்ச்சல், இருமல் இருந்தால் இருமும்போதும், தும்மும்போதும் வாயைத் துணியால் மூடவேண்டும், பயணம் செல்லக் கூடாது, உடனடியாக மருத்துவ ஆலோசனைப் பெற வேண்டும்.
- இந்தியா திரும்பும்போது விமானத்தில் உடல்நலக்குறைவு ஏற்பட்டால், விமான ஊழியர்களிடம் உடனடியாகத் தகவல் தெரிவிக்க வேண்டும், முகத்துக்கு முகமூடியைக் கேட்டுப் பெறவேண்டும். சகபயணியருடன் நெருங்கிய தொடர்பைத் தவிர்க்க வேண்டும், இறங்கும்போது விமானப் பணியாளர்கள் கூறும் அறிவுரையைப் பின்பற்ற வேண்டும்.
- விமானப் பயணம் முடித்து வெளியேறும்போது, விமான நிலைய சுகாதார அதிகாரிகள் / குடிவரவு அதிகாரிகளிடம் தகவல் அளிக்க வேண்டும், விமான நிலைய சுகாதார அதிகாரியின் அறிவுரையைப் பின்பற்ற வேண்டும்.
- சீனாவிலிருந்து திரும்பிய பின் ஒருமாத காலத்திற்குள் உடல்நலக்குறைவு ஏற்பட்டால் அருகில் உள்ள சுகாதார அமைப்பில் தகவல் தெரிவிக்க வேண்டும், சிகிச்சை அளிக்கும் மருத்துவரிடம் உங்கள் பயண வரலாற்றைத் தெரிவிக்க வேண்டும்.
----
((Visitor Counter : 128